
Παρουσίαση και αντικείμενο του μαθήματος 

Ο χρηματοπιστωτικός τομέας μετασχηματίζεται από την τεχνολογία και την αυξανόμενη σημασία της βιωσιμότητας. Η ψηφιακή δημοσιοποίηση δεδομένων, το blockchain, η τεχνητή νοημοσύνη και η tokenisation αλλάζουν τον τρόπο με τον οποίο μετράμε και χρηματοδοτούμε τη βιωσιμότητα, ενώ το ευρωπαϊκό πλαίσιο, με αφετηρία την Ευρωπαϊκή Πράσινη Συμφωνία και τις απαιτήσεις δημοσιοποίησης, καθιστά τη βιώσιμη επίδοση βασικό μέρος της λειτουργίας και της χρηματοδότησης των επιχειρήσεων. 
Το "FinTech" αναφέρεται σε καινοτομίες του χρηματοπιστωτικού τομέα που περιλαμβάνουν επιχειρηματικά μοντέλα με δυνατότητα τεχνολογίας που μπορούν να διευκολύνουν την αποδιαμεσολάβηση, να φέρουν επανάσταση στον τρόπο με τον οποίο οι υπάρχουσες εταιρείες δημιουργούν και παραδίδουν προϊόντα και υπηρεσίες, αντιμετωπίζουν το απόρρητο, τις κανονιστικές/ρυθμιστικές προκλήσεις, παρέχοντας νέες οδούς για την επιχειρηματικότητα και δημιουργώντας ευκαιρίες για παγκόσμια ανάπτυξη. 
Η χρηματοοικονομική τεχνολογία (Financial technology, Fin Tech) είναι ένας αναδυόμενος τομέας που καινοτομεί γρήγορα, όπου υπάρχουν ανησυχίες για το τι θα σημαίνει αυτό για το μέλλον στις συναλλαγές, στις αγορές και τις τράπεζες. Στην χρηματοοικονομική τεχνολογία (Fin Tech) εντάσσονται οι αυτοματοποιημένοι σύμβουλοι επενδύσεων (robo-advisors), η ασφαλιστική τεχνολογία (InsurTech), κανονιστική τεχνολογία (RegTech) στον τομέα του Environmental, Social and Governance (ESG) μέσα από την αξιολόγηση δεικτών απόδοσης, οι εκπομπές άνθρακα.

Το μάθημα εξετάζει τον τρόπο με τον οποίο η τεχνολογία επηρεάζει τη μέτρηση, την αξιολόγηση και τη χρηματοδότηση των βιώσιμων επενδύσεων. 

Το μάθημα οργανώνεται γύρω από τρεις άξονες: 
· βιώσιμα χρηματοδοτικά προϊόντα και αγορές, όπως πράσινα και sustainability-linked ομόλογα και δάνεια, SFDR, greenium και χρηματοδότηση της ενεργειακής μετάβασης,
· τεχνολογία και δεδομένα ESG, με έμφαση σε RegTech, τεχνητή νοημοσύνη, κλιματικό κίνδυνο και tokenisation
· μέτρηση και αξιολόγηση ESG, με έμφαση στα ESG ratings, τους δείκτες βιωσιμότητας και το ευρωπαϊκό ρυθμιστικό πλαίσιο.

Επαγγελματικές προοπτικές
Το μάθημα προετοιμάζει τους φοιτητές για ρόλους που ζητούνται ολοένα περισσότερο μέσα στις ίδιες τις επιχειρήσεις, ανεξαρτήτως κλάδου και μεγέθους: στέλεχος βιωσιμότητας ή ESG, σύνταξη και επιμέλεια των υποχρεωτικών πλέον Απολογισμών Βιώσιμης Ανάπτυξης (CSRD/ESRS), χρηματοοικονομική διεύθυνση που αντλεί πράσινη χρηματοδότηση και εκδίδει βιώσιμα ομόλογα, σχέσεις με επενδυτές με έμφαση στα κριτήρια ESG, και διαχείριση του κλιματικού και μεταβατικού κινδύνου. 

Μαθησιακά αποτελέσματα
Μετά την επιτυχή ολοκλήρωση του μαθήματος, οι φοιτητές θα είναι σε θέση να:

ΜΑ 1: Επιδείξουν κριτική γνώση για πώς η χρηματοοικονομική τεχνολογία (FinTech, GreenTech, blockchain, τεχνητή νοημοσύνη) υποστηρίζει τη βιώσιμη χρηματοδότηση
ΜΑ 2: Επιδείξουν κριτική γνώση για τα διαθέσιμα χρηματοδοτικά εργαλεία για βιώσιμες επενδύσεις 
ΜΑ 3: Αξιολογήσουν με κριτικό τρόπο την πράσινη μετάβαση και τον ρόλο της τιμής του άνθρακα (EU ETS, CBAM) στη χρηματοδότησή της
ΜΑ 4: Επιδείξουν κριτική γνώση αναφορικά με τους χρηματιστηριακούς δείκτες ESG και τις αποκλίσεις μεταξύ των παρόχων 

Αξιολόγηση
Η απόδοσή σας στο μάθημα θα αξιολογηθεί με βάση μία ομαδική εργασία, ομαδική παρουσίαση καθώς και τη συνολική συμμετοχή στο μάθημα. Οι σχετικές σταθμίσεις είναι:

Συμμετοχή 					10%
Ομαδική παρουσίαση			40%
Eργασία 					50%
Σύνολο 					100%


Χρονοδιάγραμμα

1η Εβδομάδα
Πράσινη χρηματοδότηση-Βιώσιμη Χρηματοδότηση 
Μελέτη περίπτωσης

2η- 4ηΕβδομάδα
Αποκεντρωμένη χρηματοδότηση και νέα χρηματοδοτικά εργαλεία για τις επιχειρήσεις, πράσινη χρηματοδότηση, Βασικά στοιχεία της Χρηματοοικονομικής τεχνολογίας και εφαρμογή στην βιώσιμη ανάπτυξη-Fintech-CleanTech-GreenBlockchain- Carbon Markets- Sustainability (
Μελέτη περίπτωσης
 
5η -6η Εβδομάδα
Χρηματιστηριακοί Δείκτες ESG: Σημασία, Ανάλυση και Προοπτικές
Πράσινη Μετάβαση, CSRD & ESG Αναφορά στον Ενεργειακό Τομέα
Εμπειρική μελέτη 

7η- 9ηΕβδομάδα
Έκθεση Βιωσιμότητας -Από Υποχρέωση σε Στρατηγικό Πλεονέκτημα, CSRD/EU Taxonomy μετά το Omnibus

10η Εβδομάδα
Παρουσιάσεις

Βιβλιογραφία
1) Saunders Anthony, Cornett Marcia (2024): Διοίκηση Χρηματοπιστωτικών Ιδρυμάτων και Διαχείριση Κινδύνων, Εκδόσεις Broken Hill Publishers Ltd.
2) Zournatzidou G. (2025) Green Finance and Sustainable Development, MDPI 15(4)
3) Financial Stability Board (2017) Financial Stability Implications from FinTech Supervisory and Regulatory Issues that Merit Authorities’ Attention
4) Nibedita Paul, Oporbo Hossain Jumman, Uttam Golder, Fatema Sultana, Mohammad Sogir Hossain Khandoker, Md. Monzur Hossain (2026) “Sustainable finance through FinTech: An in-depth review of global trends and insights”, World Development Sustainability, Elsevier, 9, 100336.
4) KPMG (2026). Pulse of Fintech H2’2025 — Global analysis of fintech funding.
5) https://www.imf.org/en/Topics/climate-change/green-finance (2020)
6) ΤΡΑΠΕΖΑ ΤΗΣ ΕΛΛΑΔΑΣ - ΕΤΉΣΙΑ ΈΚΘΕΣΗ ΤΟΥ KΌΜΒΟΥ KΑΙΝΟΤΟΜΊΑΣ FINTECH (2022)
7) ATHEX - Οδηγός Δημοσιοποίησης Πληροφοριών ESG 2022
8) KPMG, Sustainable finance (2023) 
9) Τompson, S. 2021. An introduction of green finance: Principles and practice. Kogan Page


image1.png




